કેવડીયા કોલોનીથી સાધુ બેટ ખાતે વડાપ્રધાનનું આગમન થાય ત્યારે માર્ગમાં ૨૯ રાજ્યોના વિવિધ કલાવૃંદ દ્વારા પારંપારિક નૃત્યો, ગીતો રજૂ થશે. ગુજરાત પોલીસ, લશ્કરની ત્રણેય પાંખ, અર્ધ લશ્કરી દળોના જવાનો પણ રાષ્ટ્ર ગીતોની પ્રસ્તુતી રજૂ કરશે. જળાભિષેક માટે દેશની ૩૦ નદીઓના જળકળશ લાવવામાં આવ્યા છે. અહીં ૧૭ કિમી લાંબા નર્મદા કાંઠે પ્રારંભિક ૨૫૦ હેક્ટરમાં તૈયાર કરાયેલા ‘વેલી ઓફ ફ્લાવર્સ’ તેમજ બે તળાવોની ફરતે ઊભા કરાયેલા ટેન્ટ સિટીની મુલાકાત પણ લેશે. અહીં સરદાર પટેલના જીવનકવનને વણી લેતું મ્યુઝિયમ વડાપ્રધાન લોકાર્પણ કરશે.